Sean Hannity

Sean Patrick Hannity (født 20. desember 1961 i New York) er en amerikansk programleder ved Fox News.

Hannity startet sin mediekarriere i 1989 som radiovert på studentradiokanalen KCSB-FM etter å ha avbrutt studier ved New York University. I 1992 ble han talkshowvert på radiokanalen WVNN i Alabama og var der helt til han i 1996 gikk til Fox News for å være programleder (sammen med Alan Colmes) for Hannity & Colmes. Hannity har gjennom programmet gitt uttrykk for sitt konservative og høyreorienterte ståsted, som forøvrig har stått i en viss kontrast til den mer liberale Colmes. Hanity er en nær alliert av Donald Trump og har deltatt i flere av hans valgkampanjer.

Hannity har blant annet utgitt bøkene Let Freedom Ring: Winning the War of Liberty Against Liberalism (2002) og Live Free or Die:America (and the World) on the Brink (2020).

 Privatliv 
Hannity har siden 1993 vært gift med Jill Rhodes Hannity. De har to barn, Patrick og Merri Kelly Hannity.

 Referanser 

 Eksterne lenker 





Kategori:Journalister fra USA
Kategori:TV-programledere fra USA
Kategori:Radioprogramledere fra USA
Kategori:Sakprosaforfattere fra USA
Kategori:Personer tilknyttet Fox News
Kategori:Personer fra USA av irsk opphav
Kategori:Personer fra New York City